ПРОТОКОЛ № 21
от заседание на Комисия по дисциплинарните производства
на Висшия съдебен съвет,
проведено на 03 юни  2014 г.

Днес, 03 юни 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИЛКА ИТОВА
                                                                         МИХАИЛ КОЖАРЕВ
                                                                         ЮЛИЯ КОВАЧЕВА
                                                                     
ОТСЪСТВА: Светла Петкова.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

 1. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.05.2014 г. – 31.05.2014 г.

2. Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм.

3. Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

4. Заповед на Желязко Стефанов – районен прокурор на Районна прокуратура гр. Кърджали, с която, на основание, чл. 327 от ЗСВ, е обърнато внимание на Чавдар Иванов Чавдаров – прокурор в Районна прокуратура гр. Кърджали.

5. Допълнение към предложение от Диана Кузманова – председател на Окръжен съд гр. Монтана, за налагане на дисциплинарно наказание на Калин Трифонов Тодоров – съдия в Районен съд гр. Берковица.

6. Допълнение към предложение от Диана Кузманова – председател на Окръжен съд гр. Монтана, за налагане на дисциплинарно наказание на Красимир Младенов Семов – председател на Районен съд гр. Монтана.

7. Информация от постоянните комисии на ВСС, относно липсата на отговор по изпратените преписки до Методи Лалов – председател на Софийски районен съд.

	8. Разни

По дневния ред

1. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.05.2014 г. – 31.05.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.05.2014 г. – 31.05.2014 г.

2. ОТНОСНО: Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм.

В изпълнение на Цел 3 „Изработване на механизъм за измерване на работната натовареност в съдебната система, както на индивидуално, така и на институционално ниво, с акцент върху разработването на качествени показатели и критерии” на проекта, в периода 14-15 юли 2014 г., предстои провеждане на съвместна работна група в Холандския съвет на съдебната власт, гр. Хага, Кралство Нидерландия. Една от темите, които ще бъдат обсъждани по време на работното посещение, е дисциплинарната практика на холандския съдебен съвет и влиянието на натовареността на магистратите и органите на съдебната власт върху дисциплинарната практика.
В тази връзка ръководителят на проекта отправя молба до Комисия по дисциплинарните производства за определяне на двама представители от своя състав за участие в работното посещение. Периодът на командироване ще бъде 13-16 юли 2014 г., като разходите за пътни пари, дневни пари, нощувки и превод са за сметка на бюджета на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по НФМ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Определя за участие в работно посещение в Холандския съвет на съдебната власт, което ще се проведе в периода 14 - 15 юли 2014 г. в гр. Хага, Кралство Нидерландия:
- Светла Петкова - член на ВСС и на Комисия по дисциплинарните производства;
- Юлия Ковачева - член на ВСС и на Комисия по дисциплинарните производства.

3. ОТНОСНО:  Заявление за достъп до информация от Биляна Гяурова – Вегертседер – директор на фондация „Български институт за правни инициативи”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. На основание чл. 31, ал. 1 от ЗДОИ, да се поиска изрично съгласие от Румян Жеков Христов, Красимир Младенов Семов, Георги Стоянов Милушев, Светла Тодорова Станимирова, Милена Цветанова Бранкова, Любен Димитров Хаджииванов, Десислава Димитрова Кривиралчева, Мариана Димитрова Шотева, необходимо за предоставяне на информацията по точка 3 от заявлението.
3.2. На основание чл. 31, ал. 1 от ЗДОИ, срокът за предоставяне на исканата информация следва да се удължи с 14 дни.
3.3. При изрично писмено съгласие от лицата да се уведоми Биляна Гяурова - Вегертседер за резултата от проверката. 
	3.4. Решението на комисията да се изпрати на Светла Иванова - директор на Дирекция „Публична комуникация и протокол” и отговорно лице по ЗДОИ във ВСС.

4. ОТНОСНО: Заповед на Желязко Стефанов – районен прокурор на Районна прокуратура гр. Кърджали, с която, на основание, чл. 327 от ЗСВ, е обърнато внимание на Чавдар Иванов Чавдаров – прокурор в Районна прокуратура гр. Кърджали.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.  Предлага на Висшия съдебен съвет да приеме за сведение Заповед № РП-142/21.05.2014 г. на Желязко Стефанов – районен прокурор на Районна прокуратура гр. Кърджали, с която, на основание чл. 327 от ЗСВ, е обърнато внимание на Чавдар Иванов Чавдаров – прокурор в Районна прокуратура гр. Кърджали и същата да се приложи към кадровото досие на магистрата.
4.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
4.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

5. ОТНОСНО: Допълнение към предложение от Диана Кузманова – председател на Окръжен съд гр. Монтана, за налагане на дисциплинарно наказание на Калин Трифонов Тодоров – съдия в Районен съд гр. Берковица.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет, съгласно предложението от Диана Кузманова – председател на Окръжен съд гр. Монтана, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Калин Трифонов Тодоров – съдия в Районен съд гр. Берковица.

6. ОТНОСНО: Допълнение към предложение от Диана Кузманова – председател на Окръжен съд гр. Монтана, за налагане на дисциплинарно наказание на Красимир Младенов Семов – председател на Районен съд гр. Монтана.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет, съгласно предложението от Диана Кузманова – председател на Окръжен съд гр. Монтана, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Красимир Младенов Семов – председател на Районен съд гр. Монтана.

7. ОТНОСНО: Информация от постоянните комисии на ВСС, относно липсата на отговор по изпратените преписки до Методи Лалов – председател на Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се уведоми комисия „Професионална етика и превенция на корупцията” на ВСС, че от страна на Методи Лалов - председател на Софийски районен съд, не е предоставена изискана с решение на Комисия по дисциплинарните производства по Протокол № 15/15.04.2014 г. информация.

03.06.2014 г.			                
							ПРЕДСЕДАТЕЛ: /П/
                                                                                                      ВАСИЛ ПЕТРОВ